Akty X

Akty X je americký televízny seriál, ktorého autorom je producent Chris Carter. Pilotná epizóda mala v USA premiéru 10. septembra 1993 a posledná epizóda mala premiéru 19. mája 2002. Získal mnohé ocenenia, medzi inými Peabody Award a Emmy Award. Bol prvým významnejším hitom Americkej siete FOX, a jeho hlavné charakteristiky a slogany (napr.: „Pravda je tam vonku“, „Neverte nikomu“, „Ospravedlnenie je politika“ a „Chcem uveriť“) sa stali veľmi populárnymi. 

Spolu vzniklo deväť sérií Aktov X a celosvetový úspech seriálu a jeho veľká popularita viedli aj ku vzniku celovečerného filmu Akty X s podtitulom Fight the Future, ktorý mal v kinách v USA premiéru 19. júna 1998. V čase vysielania poslednej epizódy boli Akty X najdlhšie bežiacim seriálom v histórii amerických televízií.

 Zoznam častí 
 Hlavný článok: Zoznam častí seriálu Akty X

 Séria Časti Pôvodne vysielané Premiéra série  Finále série  1 24 10. september 1993 13. máj 1994 2 25 16. september 1994 19. máj 1995 3 24 22. september 1995 17. máj 1996 4 24 4. október 1996 18. máj 1997 5 30 2. november 1997 17. máj 1998Akty X - Film18. jún 1998 6 22 8. november 1998 16. máj 1999 7 22 7. november 1999 21. máj 2000 8 21 5. november 2000 20. máj 2001 9 20 11. november 2001 19. máj 2002Chcem uveriť25. júl 2008 10 6 24. január 2016 22. február 2016 11 103. január 2018 21. marec 2018

 Ústredné postavy 
Ústrednými postavami seriálu sú agenti FBI Fox Mulder (David Duchovny) a Dana Scully (Gillian Anderson), ktorí spolupracujú na vyšetrovaní kriminálnych prípadov, ktoré boli zaradené medzi takzvané „Akty X“, čo sú prípady, ktoré sa vyšetrovateľom FBI nepodarilo objasniť konvenčnými vyšetrovacími postupmi. Agenti Mulder a Scullyová sa pri snahe o objasnenie týchto prípadov stretávajú s pôsobením paranormálnych javov a odhaľujú celosvetové vládne sprisahanie na utajenie existencie mimozemského života. Mulder verí v existenciu mimozemšťanov a paranormálnych javov, zatiaľ čo Scullyová je skeptik, ktorý hľadá vedecké vysvetlenia prípadov. Na začiatku bola Scullyová nasadená jej nadriadenými, aby odhalila Mulderove nekonvenčné metódy vyšetrovania. Ako seriál pokračoval, boli obidvaja agenti čoraz viac zapletení do väčšieho konfliktu, tvorcami nazvaného Mytológia alebo Mytharc, čo upevnilo ich blízke priateľstvo. V posledných dvoch sériách sa hviezdou stala Gillian Anderson, David Duchovny sa objavoval zriedkavejšie a na scéne sa objavili nové hlavné postavy – agenti FBI Monica Reyes a John Doggett.

 Všetky kľúčové postavy seriálu 
 Postava Herec Séria špeciálny agent Fox Mulder David Duchovny 1 – 9, film 1, 2 špeciálny agent Dana Scully, M.D. Gillian Anderson 1 – 11, film 1, 2 zástupca riaditeľa Walter S. Skinner Mitch Pileggi 1 – 9, film 1, 2 C.G.B. Spender alias Muž s cigaretouWilliam B. Davis1 – 7, 9, film 1 Muž z PentagonuJerry Hardin1, 3 – 4, 7 Pán XSteven Williams2 – 5, 9 Alex KrycekNicholas Lea2 – 9 Mimozemský lovecBrian Thompson 2 – 8 Muž s pestovanými rukamiJohn Neville3 – 5, film Prvý starecDon S. Williams3 – 6, film 1 Marita CovarrubiasLaurie Holden4 – 7, 9 Cassandra SpenderVeronica Cartwright5 – 6 agent Jeffrey SpenderChris Owens 5 – 6, 9 špeciálny agent John DoggettRobert Patrick 8 – 9 špeciálny agent Monica Reyes Annabeth Gish 8 – 9 Melvin Frohike Tom Braidwood 1 – 9, film 1 John Fitzgerald Byers Bruce Harwood 1 – 9, film 1 Richard Langly Dean Haglund 1 – 9, film 1

 Nápad a pilotná epizóda 
Kalifornský rodák Chris Carter, ktorý už predtým so striedavým úspechom písal pre televíziu, dostal na začiatku deväťdesiatych rokov príležitosť, aby produkoval nový seriál pre televíznu sieť FOX. Unavený z komédií ktoré písal, inšpirovaný správami, že 3.7 milióna Američanov bolo možno unesených mimozemšťanmi, spomienkami na Watergate a hororovým seriálom zo sedemdesiatych rokov Nočný stopár, prišiel Chris Carter s myšlienkou Aktov X, a v roku 1992 napísal pilotnú epizódu. 

 Kult Akty X 
Kompletný seriál je dnes divákom okrem televíznych repríz prístupný predovšetkým vo forme DVD kolekcií, ktoré obsahujú všetkých 202 epizód. Seriál okrem iného viedol k vydaniu videokaziet s jeho epizódami, ku vzniku mnohých kníh, videohier, hudobných albumov, priamo alebo nepriamo viedol ku vzniku iných televíznych seriálov a stal sa ikonou viacerých svetových kultúr 90. rokov 20. storočia. Dnes po celom svete odkaz Aktov X šíria najmä ich fanúšikovia, ktorí si hovoria X-Philes. Seriál bol americkým časopisom TV Guide označený za druhý najväčší kultový televízny program (Star Trek je prvý), a za 37. najlepší televízny program všetkých čias. V roku 2007 americký časopis TIME zaradil seriál medzi „100 najlepších televíznych programov všetkých čias“.

 Referencie 

 Iné projekty 

 Externé odkazy 
 Akty X - Oficiálna stránka 
 Slovenská stránka o Aktoch X


Kategória:Televízne seriály USA
Kategória:Vedecko-fantastické televízne seriály
Kategória:Televízne seriály z roku 1993
Kategória:Televízne seriály FOX